                                                               ZAPISNIK
                          2. sjednice Vijeća Mjesnog odbora Kralj Zvonimir.

    održane 14. srpnja 2021. u prostorijama MO Kralj Zvonimir, s početkom u 17 sati.

Prisutne članice i članovi Vijeća MO-a Kralj Zvonimir: Sven Gale, Tomislav Jurkić, Marija Krnić, Marija Mihaljević Nadramija, Neven Saks, Saša Tartaglia.

Predsjednica MO-a Marija Krnić predlaže sljedeći

DNEVNI RED

1. Polaganje prisege za članicu Vijeća Mjesni odbor „Kralj Zvonimir“ Mariju Mihaljević  
    Nadramija
2. Pregled izvršenja malih komunalnih aktivnosti za 2021. godinu
3. Korištenje prostora
4. Organizacija dežurstva i upiti građana 
5. Pitanja i prijedlozi


Ad.1. Polaganje prisege za članicu Vijeća Mjesni odbor „Kralj Zvonimir“ Mariju Mihaljević Nadramija
Marija Mihaljević Nadramija položila je prisegu i postala članicom Vijeća.

Ad.2. Pregled izvršenja malih komunalnih aktivnosti za 2021. godinu
Članice i članovi zajednički pregledavaju status komunalnih aktivnosti MO-a dostupnih na stranicama Grada Zagreba. Utvrđuju da se neke aktivnosti poput: „Nabava i ugradnja bojlera i klima uređaja u objekt Mjesnog odbora "Kralj Zvonimir" na području Gradske četvrti Donji grad“ nisu provele unatoč tome što na stranici „Aktivnosti“ pored njih stoji status „Provedeno“. Marija Krnić preuzima zadatak utvrđivanje razloga diskrepancije između statusa vidljivog na internetskoj stranici i stvarnog stanja. 
Članice i članovi razdjeljuju među sobom zadatke—provjerit će stvarno stanje provedbe aktivnosti u odnosu na njihov status objavljen na internetskoj stranici Grada Zagreba.
Marija Krnić izvještava o tome da ukoliko neke aktivnosti nisu započele s provedbom te ukoliko za njih nije provedena javna nabava, one se ne moraju izvršiti, nego je moguće poslati Vijeću četvrti zahtjev za izmjenom Plana aktivnosti. Dogovoreno je da će na idućoj sjednici razgovarati o prijedlozima.
Marija Krnić zatražit će od predsjednika Gradske četvrti Donji grad dokumentaciju o provedbi aktivnosti.












Ad.3. Korištenje prostora 
Udruge građana koje koriste prostore zadržavaju svoje stečeno pravo do opoziva odluka.
Vijeće MO jednoglasno prihvaća prijedlog predsjednice vijeća da se stranci Zagreb je NAŠ! odobri povremeno korištenje prostora MO-a te donosi

ZAKLJUČAK

l.  Političkoj stranci „Zagreb je NAŠ!“ odobrava se povremeno korištenje prostorija u objektu mjesne samouprave,  Bogišićeva 2/Ulica kralja Zvonimira 48, u terminu utorkom  od 18:00 – 20:00 sati.

2. Prostor iz točke 1. ovog zaključka koristit će „Zagreb je NAŠ!“ bez naknade.

            3. „Zagreb je NAŠ!“  obvezuje se prilikom korištenja prostora postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Ad.4.  Organizacija dežurstva i upiti građana 
Članice i članovi dogovorile se da u srpnju i u kolovozu neće održavati dežurstva te da će ubuduće dežurstva planirati s obzirom na pojedine teme o kojima žele informirati građane i građanke ili o kojima žele čuti njihove stavove. Dogovoreno je da će se intenzivna dežurstva organizirati uoči prikupljanja prijedloga za male komunalne akcije. Također, dogovoreno je da će predsjednica ostalim članovima proslijeđivati upite građanki i građana ovisno i afinitetima članica i članova Vijeća.
Tomislav Jurkić upozorava na činjenicu da je prilikom uređenja prostora odbora skinuta hrvatska zastava s stakla odbora te da ju je potrebno vratiti.


Ad.5. Pitanja i prijedlozi
Neven Saks predlaže da ubuduće na sjednicama Vijeća osim vijećnika i vijećnica sjedi i po jedna osoba iz iz referente službe.

Tomislav Jurkić upozorava na neredovito održavanje javnih površina na području križanja Banimirove ulice i  Heinzlove ulice te traži raspored košnje za to područje. 


Sjednica se zaključuje u 18:10 h.

Zapisničarka: Marija Krnić


KLASA: 026-02/21-002/1210
URBROJ: 251-06-11-107-21-2
Zagreb, 14. srpnja 2021. 

